Αθήνα, 23/05/23

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΠΡΟΣΛΗΨΗ ΕΙΔΙΚΟΥ ΜΟΥΣΙΚΟΠΑΙΔΑΓΩΓΟΥ**

Το Δ.Σ. της Αστικής μη κερδοσκοπικής εταιρείας Κέντρο Παιδιού και Εφήβου, με έδρα τη Χίο, Εγκρεμού 30, καλεί τους υποψηφίους να εκδηλώσουν ενδιαφέρον για την κάλυψη:

* Μίας (1) θέσης εργασίας στο Εξειδικευμένο Κέντρο Διάγνωσης και Αποκατάστασης

 ατόμων με  Διαταραχές  Αυτιστικού Φάσματος (Δ.Α.Φ.) «Ηλίανθος» στο Περιστέρι με

 ειδικότητα:

**Ειδικός Μουσικοπαιδαγωγός** (μερικής απασχόλησης, απογευματινό ωράριο).

Η συνεργασία θα έχει τη μορφή παροχής έργου ή εξαρτημένης σχέσης εργασίας ορισμένου χρόνου.

Ο Ηλίανθος είναι ένα εξειδικευμένο κέντρο που εξυπηρετεί παιδιά μέσης παιδικής ηλικίας, εφήβους και νεαρούς ενήλικες με ΔΑΦ. Οι συνεδρίες είναι τόσο ατομικές όσο και σε μικρές ομάδες (2-4 ατόμων) ανάλογα με τους εξατομικευμένους στόχους και τις ανάγκες του κάθε ωφελούμενου, ενώ οι ωφελούμενοι μας μπορεί να είναι υψηλής, μέσης ή χαμηλής λειτουργικότητας. Υπάρχει Διεπιστημονική Ομάδα που πραγματοποιείται κάθε εβδομάδα και η συνεργασία μεταξύ των ειδικοτήτων είναι ιδιαίτερα σημαντική, καθώς υπάρχουν ωφελούμενοι που είναι ενταγμένοι σε πολύωρο θεραπευτικό πρόγραμμα και οι στόχοι τους δουλεύονται από το σύνολο της ΔΟ και σε συνεχή συνεργασία.

 **Α. Απαραίτητα Δικαιολογητικά**

* Αίτηση Υποψηφιότητας
* Φωτοαντίγραφα Πτυχίων
* Βιογραφικό Σημείωμα
* Φωτοαντίγραφο Αστυνομικής Ταυτότητας
* Άδεια ασκήσεως επαγγέλματος

**Β. Κριτήρια Επιλογής**

* Πτυχίο Ειδικού Παιδαγωγού ή σχετικής ειδικότητας
* Γνώση Μουσικού Οργάνου
* Γνώση των ΔΑΦ.
* Κλινική εμπειρία.
* Γνώσεις ηλεκτρονικών υπολογιστών.
* Προσωπικότητα (συνέντευξη με Επιστημονικό Υπεύθυνο).

Οι υποψήφιοι που δε θα προσκομίσουν το σύνολο των απαραίτητων δικαιολογητικών θα αποκλείονται από τη διαδικασία επιλογής προσωπικού. Οι κατέχοντες τίτλους σπουδών που έχουν αποκτηθεί στην αλλοδαπή, υποχρεούνται να έχουν τη σχετική αναγνώριση και αντιστοίχιση από το ΔΟΑΤΑΠ. Επίσης στους υποψηφίους που τελείωσαν την ειδικότητα και είναι σε αναμονή έκδοσης του τίτλου επίσημα δίνεται η δυνατότητα κατάθεσης αίτησης πρόσληψης με τα δικαιολογητικά που έχουν και δύναται να το καταθέσουν αργότερα συμπληρωματικά.

Η επιλογή των τελικών υποψηφίων θα γίνει από τριμελή επιτροπή του Φορέα και για την τελική επιλογή θα πραγματοποιηθεί συνέντευξη σε ώρες που θα ανακοινωθούν στους υποψήφιους τηλεφωνικά.

Οι ενδιαφερόμενοι μπορούν να υποβάλλουν αίτηση στην ηλεκτρονική διεύθυνση: ilianthos@kpechios.org με τίτλο: ΘΕΣΗ ΕΙΔΙΚΟΥ ΜΟΥΣΙΚΟΠΑΙΔΑΓΩΓΟΥ (ΠΕΡΙΣΤΕΡΙ) από την δημοσίευση της παρούσης ως τις 16/06/2023.

Πληροφορίες δίνονται από τη γραμματεία του Ηλίανθου καθημερινά 13:00 – 21:00 στο τηλέφωνο 210-5782341 .

**Η Πρόεδρος του Δ.Σ. του ΚΠΕ**

**Π. Σιδηροφάγη**